ಕನ್ನಡದಲ್ಲಿ ಎಸ್. ಜಾನಕಿ ನುಡಿನಮನ ಎಸ್.ಪಿ. ಬಾಲಸುಬ್ರಹ್ಮಣ್ಯಂ ನಿಧನರಾದ ವಿಷಯ ಎಲ್ಲರ ದುಃಖಕ್ಕೂ ಕಾರಣವಾಗಿದೆ. ಪ್ರತಿಯೊಬ್ಬರೂ ಕಂಬನಿ ಮಿಡಿದ್ದಾರೆ. ಸಂತಾಪ ವ್ಯಕ್ತಪಡಿಸುತ್ತಿದ್ದಾರೆ. ಬಾಲೂ ಇನ್ನಿಲ್ಲಾ ಎಂಬ ಸುದ್ದಿಯೇ ಕಹಿಯಾಗಿದೆ. ಇಂಜಿನಿಯರ್ ಆಗಬೇಕಿದ್ದ ಬಾಲಸುಬ್ರಹ್ಮಣ್ಯಂ ಅವರನ್ನು ಸಂಗೀತಕ್ಷೇತ್ರಕ್ಕೆ ಕರೆದು ತಂದ ಎಸ್. ಜಾನಕಿ ದುಃಖದಲ್ಲಿ ಬಾಲಸುಬ್ರಹ್ಮಣ್ಯಂ ನೆನೆದು ಬಿಕ್ಕುತ್ತಿದ್ದಾರೆ. ಎರಡು ದಿನದ ನಂತರ ಸುಧಾರಿಸಿಕೊಂಡು ಸ್ಪಷ್ಟವಾದ ಕನ್ನಡದಲ್ಲಿ ಮಾತನಾಡಿದ ಸಂಗೀತ ದಿಗ್ಗಜೆ ಜಾನಕಿ ಮಾತಿನ ಮಧ್ಯೆ ಭಾವುಕರಾಗಿ ಬಾಲೂ ಗುಣಮುಖರಾಗಿ ಬರುತ್ತಾನೆ ಎಂದು ನಂಬಿದ್ದೆ ಅವನಿಲ್ಲ ಎಂಬುದೇ ನನಗೆ ಭರಿಸಲಾಗದ ದುಃಖ ಎಂದು ಅತ್ತರು. https:www.facebook.com100012343202361videos1012673179154113?extid3cTtAFCXHwHTkHlh ಅವನಿಗೆ ಪ್ರೋತ್ಸಾಹಕೊಟ್ಟೆ ಆದರೆ ಅವನ ಸಂಗೀತ ಕಲೆ ದೇವರ ಆಶೀರ್ವಾದ ಹೆಸರು ಕೊಟ್ಟಿತು. ನಾನು ಬಾಲೂ ಉತ್ತಮ ಸ್ನೇಹಿತರಂತೆ ಇದ್ದೇವು. ಸಾವಿರಾರು ಹಾಡನ್ನು ಎಲ್ಲಾ ಭಾಷೆಗಳಲ್ಲಿ ಒಟ್ಟಿಗೆ ಹಾಡಿದ್ದೇವೆ. ಕನ್ನಡದಲ್ಲಿ ಮತ್ತು ಎಲ್ಲಾ ಭಾಷೆಗಳಲ್ಲಿ ಎಂತೆಲ್ಲಾ ಒಳ್ಳೆ ಒಳ್ಳೆ ಡುಯೆಟ್ ಹಾಡು ಹಾಡಿದ್ದೇವೆ ಎಂದು ಹಳೆದಿನಗಳನ್ನು ನೆನದರು ಎಸ್. ಜಾನಕಿ. ಕೊನೆಯದಾಗಿ 4 ತಿಂಗಳ ಹಿಂದೆ ಬಾಲಸುಬ್ರಹ್ಮಣ್ಯಂ ನಮ್ಮ ಮನೆಗೆ ಬಂದಿದ್ದರು. ಅವರ ಮತ್ತು ನನ್ನ ಕೊನೆಯ ಕಾರ್ಯಕ್ರಮ ಮೈಸೂರಿನಲ್ಲಿಯೆ, ಆದರೆ ಅದೇ ಕೊನೆಯದಾಯಿತು. ಅಂದು ನನ್ನ ಮತ್ತು ನನ್ನ ಮಗನ ಜೊತೆ ಊಟ ಮಾಡಿ, ಮಾತನಾಡಿ, ಹಾಡು ಕೇಳಿಸಿ ಹೋಗಿದ್ದರು ಎಂದು ಗದ್ಗತಿತರಾದರು ಎಸ್. ಜಾನಕಿ. ಇದನ್ನೂ ಓದಿ: ಸದ್ಯದಲ್ಲೇ ಕಾಲಚಕ್ರ ಚಿತ್ರದ ವಿಭಿನ್ನ ಟೀಸರ್ ಬಿಡುಗಡೆ.